Source: http://www.urso.gov.sk/?q=content/isenmozn%C3%A1menie-%C3%BAradu-o-uplat%C5%88ovan%C3%AD-ustanovenia-%C2%A7-47-ods-1-vyhl%C3%A1%C5%A1ky-%C3%BAradu-%C4%8D-2252011
Timestamp: 2018-07-20 20:09:21+00:00
Document Index: 15347832

Matched Legal Cases: ['§ 47', '§ 47', '§ 47', '§ 47', '§ 47', '§ 32', '§ 32']

IS_E_nm_Oznámenie úradu o uplatňovaní ustanovenia § 47 ods. 1 vyhlášky úradu č. 225/2011 ... | Úrad pre reguláciu sieťových odvetví
IS_E_nm_Oznámenie úradu o uplatňovaní ustanovenia § 47 ods. 1 vyhlášky úradu č. 225/2011 ...
Oznámenie úradu o uplatňovaní ustanovenia § 47 ods. 1 vyhlášky úradu č. 225/2011 Z.z., ktorou sa ustanovuje cenová regulácia v elektroenergetike na rok 2012
V § 47 ods. 1 vyhlášky úradu, ktorou sa ustanovuje cenová regulácia v elektroenergetike (ďalej len „vyhláška“) je ustanovené: „Ak nebude návrh ceny na rok t v konaní o cenovej regulácii úradom schválený do 31. decembra roku t-1, do dňa doručenia cenového rozhodnutia regulovanému subjektu sa na rok t uplatní cena schválená cenovým rozhodnutím na rok t-1; rovnako sa postupuje, ak nebude cena úradom určená. Uvedené neplatí pre výrobcu elektriny z obnoviteľných zdrojov energie a výrobcu elektriny vysoko účinnou kombinovanou výrobou.”
Prevádzkovateľ miestnej distribučnej sústavy uplatňuje voči koncovým odberateľom elektriny okrem cien za prístup do distribučnej sústavy a distribúciu elektriny aj tarifu za prevádzkovanie systému (TPS) a tarifu za systémové služby (TSS).
Uplatňovanie TPS a TSS nie je uplatňovaním ceny za dodaný tovar alebo poskytované služby.
Prevádzkovateľ miestnej distribučnej sústavy, ktorý nemá pre rok 2012 vydané cenové rozhodnutie postupuje tak, že
do dňa doručenia rozhodnutia vo veci schválenia alebo určenia ceny elektriny za prístup do distribučnej sústavy a distribúciu elektriny na rok 2012 uplatňuje v roku 2012 ceny za prístup do distribučnej sústavy a distribúciu elektriny schválené na rok 2011 podľa § 47 ods. 1 vyhlášky,
uplatňuje od 1.1.2012 TPS2012 určenú úradom pre prevádzkovateľov regionálnej distribučnej sústavy vo výške 15,70 €/MWh podľa § 32 vyhlášky,
uplatňuje od 1.1.2012 TSS2012 určenú úradom pre prevádzkovateľov regionálnej distribučnej sústavy a prevádzkovateľa prenosovej sústavy vo výške 7,33 €/MWh podľa § 32 vyhlášky.